cyanic-selkie/wikianc huggingface dataset:
დრაგ-კუინი
ლიტერატურა
კატეგორია:სუბკულტურები კატეგორია:სექსუალობა კატეგორია:ლგბტ ტერმინები
ვიქტორ ცენტერაძე
ვიქტორ (ბიქტორ) ლუკას ძე ცენტერაძე (დ. 1888, სოფ. ბერეჟოული, ახლანდ. ჩოხატაურის მუნიციპალიტეტი, — გ. 1 სექტემბერი, 1924, თბილისი) — ქართველი პოლიტიკოსი, სოციალ-დემოკრატი (მენშევიკი).
დაიბადა გლეხის ოჯახში. იყო მუშა-რკინიგზელი, სოციალ-დემოკრატიული პარტიის წევრი 1912 წლიდან. პირველი რესპუბლიკის წლებში (1918-1921) იყო აქტიურ პარტიულ და პროფკავშირულ სამუშაოებზე. საქართველოს საბჭოთა ოკუპაციის შემდეგ, 1921 წელს 3 თვით დააპატიმრეს. 1922 წლის აგვისტო-ოქტომბერში კვლავ პატიმრობაში იყო მეტეხის ციხეში. გათავისუფლებისთანავე საბჭოთა ხელისუფლებამ საზღვარგარეთ გაასახლა. 1924 წელს ცენტერაძე, როგორც სოციალ-დემოკრატიული პარტიის საზღვარგარეთის ბიუროს რწმუნებული, ვალიკო ჯუღელთან და სხვა ლიდერებთან ერთად მალულად დაბრუნდა საქართველოში საყოველთაო აჯანყების მომზადებაში მონაწილეობის მიზნით, მაგრამ საბჭოთა უშიშროების სამსახურმა დააპატიმრა და შეიარაღებული გამოსვლების ჩახშობის შემდეგ დახვრიტა.
რესურსები ინტერნეტში
კატეგორია:დაბადებული 1888 კატეგორია:გარდაცვლილი 1924 კატეგორია:ქართველი სოციალ-დემოკრატები კატეგორია:1924 წლის აგვისტოს აჯანყების მონაწილეები კატეგორია:საბჭოთა კავშირის რეპრესიების მსხვერპლნი საქართველოში
მსოფლიოს VII გუნდური ჩემპიონატი ჭადრაკში ვაჟთა შორის
ტექნიკური შედეგები
! style="background: #ddffdd;"|ა ! s! style="background: #ddffdd;"|გუნდები ! s! style="background: #ddffdd;"|1 ! s! style="background: #ddffdd;"|2 ! s! style="background: #ddffdd;"|3 ! s! style="background: #ddffdd;"|4 ! s! style="background: #ddffdd;"|5 ! s! style="background: #ddffdd;"|6 ! s! style="background: #ddffdd;"|7 ! s! style="background: #ddffdd;"|8 ! s! style="background: #ddffdd;"|9 ! s! style="background: #ddffdd;"|10 ! s! style="background: #ddffdd;"|ქ
პრიზიორთა შემადგენლობა და შედეგები
🇷🇺
ალექსანდრე გრიშჩუკი 4,5 (+2=5-0), დმიტრი იაკოვენკო 3,5 (+2=3-0), ალექსანდრ მოროზევიჩი 2 (+1=2-3), ევგენი ტომაშევსკი 3,5 (+3=1-1), ვლადიმირ მალახოვი 4 (+3=4-0), ნიკიტა ვიტიუგოვი 5,5 (+4=2-0).
🇺🇸
🇮🇳 კრიშნ სასიკირანი 5,5 (+3=5–1), ჰარიკრიშნა 4 (+2=4–2), შერჰან სირია განგული 5 (+3=4–0), გოპალ ნარაიან გეეში 3 (+2=2–1), პრიშდ არუნი 2,5 (+1=3–1), ადჰობანი 1 (+0=2–2).
საუკეთესო შედეგები დაფების მიხედვით
! style="background: #ddffdd;"|პირველი დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მეორე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მესამე დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|პირველი სათადარიგო დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
! style="background: #ddffdd;"|მეორე სათადარიგო დაფა ! s! style="background: #ddffdd;"|ქვეყანა ! s! style="background: #ddffdd;"|ქ ! s! style="background: #ddffdd;"|პ ! s! style="background: #ddffdd;"|%
07
ბრეშა
ბრეშა (Brescia) — ქალაქი და კომუნა იტალიაში, ლომბარდიის რეგიონში. მდებარეობს ალპების ძირში. ქალაქის მოსახლეობა 2011 წლის მონაცემებით შეადგენს 197,250 კაცს. ის ლომბარდიის სიდიდით მეორე ქალაქია, მილანის შემდეგ.
კატეგორია:იტალიის ქალაქები
გრადინა (პლევენის ოლქი)
გრადინა (Градина) — სოფელი ბულგარეთში. 2010 წლის მონაცემებით მოსახლეობა შეადგენს 1008 კაცს.
უილიამ ბატლერ იეიტსი
ადრეული წლები
იეიტსი დუბლინში დაიბადა. მისი მამა, ჯონ ბატლერ იეტსი ადვოკატი და მხატვარი იყო, დედა კი სლაიგოელი მდიდარი ვაჭრის ქალიშვილი გახლდათ. 1867 წელს, როცა იეტსი ორი წლის იყო, მისი ოჯახი ლონდონში გადავიდა, თუმცა ბავშვობის წლები და სკოლის არდადეგები მან ძირითადად სლაიგოში, ბებია-ბაბუასთან გაატარა. 1880 წელს იეტსის ოჯახი დუბლინში დაბრუნდა, სადაც მან საშუალო განათლება მიიღო. სკოლის მახლობლად მისი მამის სახელოსნო მდებარეობდა, სადაც იგი დიდ დროს ატარებმა და დუბლინელ არტისტებსა და მწერლებს ხვდებოდა. 1884-1886 წლებში იეტსი დუბლინის ხელოვნების აკადემიაში სწავლობდა. მისი პირველი ლექსები 1885 წელს დუბლინის უნივერსიტეტის გაზეთში დაიბეჭდა. იეიტსის ოჯახი 1888 წელს ლონდონში გადავიდა.
იეიტსმა წერა ჩვიდმეტი წლის ასაკში დაიწყო. მის ადრეულ ლექსებში პერსი ბიში შელის, ედმუნდ სპენსერისა და პრერაფაელიტების გავლენა იგრძნობა. მოგვიანებით იგი ირლანდიური მითოლოგიით, ფოლკლორით და უილიამ ბლეიკის შემოქმედებით დაინტერესდა. იეიტსის ადრეულ ნამუშევრებში ნათლად იგრძნობა ოსკარ უაილდის ესთეტიკის გავლენა, განსაკუთრების კი მის პიესებში, როგორებიცაა „The Player Queen“ და „On Baile's Strand“.
ახალგაზრდობა
1890 წელს იეიტსი ოქროს გარიგების საიდუმლო ორდენს შეუერთდა. მან ერნესტ რისთან ერთად ლონდონელი პოეტების საზოგადოება - რიმერების კლუბი დააარსა, რომლის წევრებით Fleet Street-ის ტავერნაში ერთმანეთს რეგულარულად ხვდებოდნენ და თავიანთ ნამუშევრებს აცნობდნენ. იეიტსმა კლუბის წევრთა შემოქმედების ანთოლოგიები 1892 და 1894 წლებში გამოაქვეყნდა. თავის ავტობიოგრაფიაში იეიტსი კლუბის წევრებს „ტრაგიკული თაობის“ სახელით მოიხსენიებს. იეიტსი მთელი ცხოვრების მანძილზე დაინტერესებული იყო მისტიციზმით, სპირიტუალიზმით, ოკულტიზმითა და ასტროლოგიით. მასზე განსაკუთრებული გავლენა მოახდინა უილიამ სვედენბორგის შემოქმედებამ. 1911 წელს იეიტსი პარანორმალურ მოვლენათა კველევით ორგანიზაციას შეუერთდა. 1892 წელს მან დაწერა: „მისტიკურ ცხოვრებას ცენტრალური ადგილი უკავია ყველაფერში რასაც ვაკეთებ, რასაც ვფიქრობ და რასაც ვწერ.“ იეიტსის მისტიციზმით დაინტერესებამ მისი გვიანი პერიოდის პოეზიის ფორმირებაში უდიდესი როლი შეასრულა, თუმცა ზოგიერთი კრიტიკოსი პოეტის შემოქმედების ამ ასპექტს უარყოფითად აფასებს.
იეიტსის პირველი სერიოზული ნაშრომი იყო პოემა „ქანდაკებათა კუნძული“, რომელიც შელისა და სპენსერის ლექსების გავლენითაა დაწერილი. პოემა სერიების სახით დუბლინის უნივერსიტეტის გაზეთში იბეჭდებოდა, ხოლო სრული სახით პირველად 2014 წელს გამოქვეყნდა. 1889 წელს დაიბეჭდა იეიტსის პირველი პოეტური კრებული „The Wanderings of Oisin“, რომელიც ირლანდიურ მითოლოგიაზეა დაფუძნებული და სამუელ ფერგიუსონისა და პრერაფაელიტი პოეტების გავლენითაა დაწერილი. იეიტსის ადრეული პერიოდის ნამუშევრებს შორის აღსანიშნავია „ლექსები“ (1895), „საიდუმლო ვარდი“ (1897) და „ქარი ლერწამებს შორის“ (1899), რომლებიც სასიყვარულო, მისტიკურსა და ეზოტერიკულ თემებზეა.
მოდ გონი
1889 წელს იეიტსმა გაიცნო მოდ გონი, ინგლისური წარმოშობის ირლანდიელი ნაციონალისტი, რომელიც მისი შემოქმედების თაყვანისმცემელი იყო. გონმა პოეტის შემოქმედებასა და მის შემდგომ ცხოვრებაზე დიდი გავლენა მოახდინა. იეიტსის მისდამი სიყვარული უპასუხოდ დარჩა, რადგან პოეტი არ იღებდა მონაწილეობას მის ნაციონალურ აქტივიზმში.
1891-1901 წლებში იეიტსმა მოდს ოთხჯერ სთხოვა ხელი და ოთხჯერვე უარი მიიღო. 1903 წელს გოგონა ირლანდიელ ნაციონალისტს, ჯონ მაკბრიჯს გაჰყვა ცოლად. ამ პერიოდის მანძილზე იეიტსს სასიყვარულო ურთიერთობა ერთადერთ ქალთან, ოლივია შექსპირთან ჰქონდა, რომელიც 1894 წელს გაიცნო, ხოლო 1897 წელს დაშორდა.
მოდის ქორწინებამ იეიტსი შეაშფოთა, რადგან მისი სახით მუზა და შთაგონების წყარო დაკარგა. გოგონა კათოლიკედ მოინათლა, რამაც პროტესტანტი/აგნოსტიკოსი პოეტი გაანაწყენა. იგი ფიქრობდა, რომ მოდი მღვდლების გავლენის ქვეშ მოექცეოდა.
გონი დროდადრო იეიტსს ლონდონში სტუმრობდა, რადგანაც მისი და მაკბრიჯის ქორწინება წარუმატებელი გამოდგა. 1904 წელს, მას შემდეგ რაც ვაჟი, სინ მაკბრიჯი შეეძინათ, ისინი განქორწინებაზე შეთანხმდნენ, ხოლო ოფიციალურად 1905 წელს პარიზში დაშორდნენ.
იეტსისა და გონის სასიყვარულო ურთიერთობა ვერ შედგა. მათ მეგობრობა 1908 წელს პარიზში დაასრულეს.
1896 წელს იეიტსმა ლედი გრეგორი გაიცნო, რომელიც მხარს უჭერდა მის ნაციონალიზმს და პიესების წერისკენ მოუწოდებდა. ამ პერიოდში იეიტსი ფრანგული სიმბოლიზმით იყო მოხიბლული, თუმცა ირლანდიურ რეალობაზე მორგებული ნამუშევრების შექმნა სურდა, რამაც მას უბიძგა ახალი თაობის ირლანდიელ მწერლებთან გაერთიანებულიყო. ედვარდ მარტინთან, ლედი გრეგორთან, შონ ო’კეისთან და სხვა მწერლებთან ერთად იეიტსმა ირლანდიური ლიტერატურული აღორძინების მოძრაობა დააარსა.
ირლანდიის ნაციონალური თეატრი
1899 წელს იეიტსმა, ლედი გრეგორმა, ედვარდ მარტინმა და ჯორჯ მურმა დააარსეს ნაციონალური თეატრი, რომლის ძირითად მიზანს კელტური და ირლანდიური პიესების დადგმა წარმოადგენდა. შექმნის იდეა მომდინარეობდა ფრანგული ავანგარდული თეატრიდან. შემოქმედებითი ჯგუფის მანიფესტი იეიტსმა დაწერა: „ვიმედოვნებთ, რომ ირლანდიაში ჩვენ შევძლებთ ვიპოვოთ უმანკო და მდიდარი წარმოსახვის მაყურებელი, რომელიც მზად იქნება გატაცებით უსმინოს მჭერმეტყველებას... და თავისუფალ ექსპერიმენტს, რომელიც ვერ მოიძებნება ინგლისის თეატრებში და, რომლის გარეშე, არანაირ ახალ მოძრაობას არც ხელოვნებაში და არც ლიტერატურაში წარმატება არ ექნება”. შემოქმედებითმა ჯგუფმა ფინანსური დახმარების წყალობით თეატრი 1904 წლის 27 დეკემბერს გახსნა. გახსნის საღამოს თეატრში იეიტსისა და ლედი გრეგორის პიესები დაიდგა. როგორც საბჭოს წევრი და ამასთანავე დრამატურგი, იეიტსი სიცოცხლის ბოლომდე მოღვაწეობდა ამ თეატრში.
1909 წელს იეიტსმა ამერიკელი პოეტი ეზრა ფაუნდი გაიცნო. 1916 წლამდე ისინი ზამთარს ერთად ატარებდნენ, რა დროსაც ფაუნდი იეიტსის ნომინალური მდივანი იყო. ფაუნდმა ჟურნალში პოეზია გამოაქვეყნა იეიტსის ლექსები, რომლებშიც უნებართვო ცვლილებები ჰქონდა შეტანილი, რამაც პოეტებს შორის უთანხმოება გამოიწვია.
პოლიტიკა
იეიტსი ირლანდიელი ნაციონალისტი იყო. ცხოვრების ადრეულ პერიოდში იგი ირლანდიელ რესპუბლიკელთა საძმოს წევრი იყო. 1922 წელს პოეტი ირლანდიის თავისუფალი სახელმწიფოს სენატორი გახდა, რა თანამდებობაც მას 1928 წლამდე ჰქონდა დაკავებული.
1930-იან წლებში იეიტსი ევროპის ავტორიტარისტული, ანტიდემოკრატიული და ნაციონალისტური მოძრაობებით დაინტერესდა. იგი უპირისპირდებოდა ინდივიდუალიზმსა და პოლიტიკურ ლიბერალიზმს, ხოლო ფაშისტურ მოძრაობას საზოგადოებრივი წესრიგის ტრიუმფად მიიჩნევდა.
ნობელის პრემია
იეიტსს 1923 წელს მიენიჭა ნობელის პრემია ლიტერატურაში „მისი მუდმივად აღმაფრთოვანებელი პოეზიისათვის, რომელიც ურთულესი მხატვრული ხერხების საშუალებით ეროვნულ სულისკვეთებას გამოხატავს“. პოეტისთვის სიმბოლური მნიშვნელობა ჰქონდა იმ ფაქტს, რომ ირლანდიას დამოუკიდებლობა ახალი მოპოვებული ჰქონდა და ყოველ შესაძლო შემთხვევას იყენებდა ამის აღსანიშნად. მან არაერთ მისალოც წერილს ამ სიტყვებით უპასუხა: „მივიჩნევ, რომ ეს ჯილდო მივიღე, როგორც ირლანდიური ლიტერატურის წარმომადგენელმა და არა, როგორც დამოუკიდებელმა პიროვნებამ. კეთილი იყოს თქვენი მობრძანება თავისუფალ სახელმწიფოში.“
სიკვდილი
73 წლის პოეტი 1939 წლის 28 იანვარს საფრანგენთში, მენტონში გარდაიცვალა. მისი ნეშტი 1948 წელს მშობლიურ ქალაქში, სლაიგოში გადაასვენეს.
სტილი
იეიტსი XX საუკუნის ინგლისურენოვანი პოეზიის უმნიშვნელოვანეს წარმომადგენლად მიიჩნევა. მის შემოქმედებას ახასიათებს სიმბოლიზმი და ალუზიური მეტყველება. ოსტატური სიტყვათა წყობის საშუალებით იგი ახერხებდა, რომ მათი პირველად მნიშვნელობის მიღმა უფრო ღრმა, მარადიული მნიშვნელობის აზრები გადმოეცა. სხვა მოდერნისტ პოეტთაგან განსხვავებით, რომლებიც თავისუფალ რიტმს იყენებდნენ, იეიტსი ტრადიციული ფორმის ოსტატი იყო.
იეიტსის ადრეული პერიოდის პოეზია ირლანდიური მითოლოგიიდან და ფოლკლორი მომდინარეობს, მომდევნო პერიოდის ნამუშევრები კი უფრო თანამედროვე პრობლემებით ინტერესდება. იეიტსის შემოქმედებაზე გავლენა იქონია თეოსოფიურმა და ოკულტურმა მისტიკამ, რაც მისი გვიანდელი პერიოდის ნამუშევრებში შეიმჩნევა.
სქოლიო
კატეგორია:ირლანდიელი პოეტები კატეგორია:ირლანდიელი დრამატურგები კატეგორია:დაბადებული 1865 კატეგორია:გარდაცვლილი 1939 კატეგორია:ირლანდიელი ნობელის პრემიის ლაურეატები კატეგორია:XIX საუკუნის ირლანდიელი დრამატურგები კატეგორია:XIX საუკუნის ირლანდიელი პოეტები კატეგორია:XX საუკუნის ბრიტანელი მამაკაცი მწერლები კატეგორია:XX საუკუნის ირლანდიელი დრამატურგები კატეგორია:XX საუკუნის ირლანდიელი პოეტები კატეგორია:ანთოლოგები კატეგორია:ბრიტანელი მამაკაცი დრამატურგები კატეგორია:ბრიტანელი მამაკაცი პოეტები კატეგორია:ლიტერატურის სამეფო საზოგადოების წევრები კატეგორია:ირლანდიელი ანგლიკანები კატეგორია:ირლანდიელი ფენტეზი მწერლები კატეგორია:ირლანდიელი მამაკაცი დრამატურგები კატეგორია:ირლანდიელი მამაკაცი პოეტები კატეგორია:ირლანდიელი ოკულტისტები კატეგორია:მოდერნისტი პოეტები კატეგორია:მოდერნისტული თეატრი კატეგორია:სონეტისტები კატეგორია:სიმბოლისტი დრამატურგები კატეგორია:ფორმალისტი პოეტები კატეგორია:ნობელის პრემიის ლაურეატები ანბანის მიხედვით
ტრიპურა
180px|right ტრიპურა  (Tripura, tr) — შტატი ინდოეთის ჩრდილო-აღმოსავლეთში 1972 წლიდან. მდებარეობს ბანგლადეშსა და ასამს შორის.
კატეგორია:ინდოეთის შტატები
Aenictus fuscipennis
Aenictus fuscipennis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Aenictus-ს გვარიდან. მიეკუთვნება Dorylinae-ს ქვეოჯახს. .
აზანთა
აზანთა — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში (წებელდის თემი), ამტყელის ტბის მახლობლად. ზღვის დონიდან 640 მ, შავი ზღვიდან 22 კმ, მაჭარიდან 30 კმ. 2008 წლიდან ოკუპირებულია რუსეთის ფედერაციის მიერ
სქოლიო
კატეგორია:წებელდის თემის სოფლები
ტამილნადუ
180px|right ტამილნადუ  (Tamil Nadu, tn) — შტატი ინდოეთის სამხრეთ-აღმოსავლეთში. შეიქმნა 1950 წელს. მისი ჩრდილო-აღმოსავლეთი ნაწილი გამოეყო ანდჰრა-პრადეშის შტატის სახით 1953 წელს, გარკვეული ტერიტორიები გადავიდა კერალას, კარნატაკისა და ლაქშადვიპის შემადგენლობაში.
პრატო
პრატო (Prato) — ქალაქი და კომუნა იტალიაში, ტოსკანის რეგიონის, პრატოს პროვინციაში. ქალაქის მოსახლეობა 2009 წლის მონაცემებით შეადგენს 186,710 კაცს.
სქოლიო
კატეგორია:იტალიის ქალაქები
კეისრის კოდი
მინი|320px|კეისრის შიფრი ფუნქციონირებს ანბანის ასოების რაღაც ბიჯით გადაადგილებით. მაგალითად სურთზე გამოსახულია 3 ნიშნით ბიჯი. მაშასადამე <tt>B</tt> გახდება <tt>E</tt> დაშიფრულ ტექსტში.
კრიპტოგრაფიაში კეისრის შიფრი ცნობილია ასევე, კეისრის კოდის, ბიჯით დაშიფრვის სახელწოდებებით (ინგლისურად shift cipher) — დაშიფრვის ყველაზე მარტივი გზა. ამ დაშიფრვის ტექნიკა აგებულია დაშიფრვა შეცვლის მეთოდზე, ანუ დაუშიფრავი ტექსტის ასო იცვლება ანბანის სხვა ასოთი, რომელიც  მისგან დაშორებულია ფიქსირებული ბიჯით. მაგალითად, თუ ჩვენ ვიყენებთ ბიჯს 3-ს, <tt>A</tt> შეცვლილი იქნება <tt>D</tt>-თი, <tt>B</tt> გახდება<tt>E</tt> და ა.შ. ამ მეთოდს ეწოდა იულიუს კეისრის სახელი, რაგდან მან  პირველმა გამოიყენა ეს მეთოდი, სამხედრო მიმოწერაში.
მაგალითი
დაშიფრვა გასაღებით k =3:
დაშიფრვა შეიძლება ასევე წარმოვადგინოთ მათემატიკური მოდელით. თუ ჩვენ ანბანის ყველა ასოს შეუსაბამებთ რიცხვს (A = 0, B = 1,..., Z = 25), რომ მოვახდინოთ  x-ის კოდირება გასაღები n-ით, საკმარისია გამოვიყენოთ შემდეგი ფორმულა:
განშიფრვაც იგივენაირია, ოღონდ ვიყენებთ შებრუნებულ გასაღებს( ანუ   - n-ს   n -ის მაგივრად ):
კეისრის კოდი ვიჟნერის კოდისგან განსხვავებით იყენებს ერთი ტექსტისთვის ერთსა და იმავე ბიჯს.
ისტორია და გამოყენება
thumbnail|იულიუს კეისარი
კეისრის კოდი თავის დასახელებას იღებს იულიუს კეისრისგან, რომელმაც პირველმა გამოიყენა დაშიფვრა ბიჯით 3 მარცხნივ, სამხედრო სახის მიმოწერაში.
მიუხედავად იმისა, რომ კეისარი იყო პირველი ცნობილი ისტორიული პერსონაჟი, რომელმაც გამოიყენა დაშიფრვის ეს ტექნიკა, ჩვენთვის ცნობილია, რომ ეს ტექნიკა მანამდეც იყო გამოყენებული, მისი ნათესავის ავგუსტუსის მიერ, მაგრამ იმ განსხვავებით, რომ ბიჯი იყო ერთი.
უტყუარი ცნობები იმის შესახებ, რომ იულიუს კეისარი იყენებდა უფრო რთულ დაშიფვრის მეთოდებსაც, მოიპოვება ავლ გელის ნაშრომებში (Aulus Gellius, 17.9.1–5).
ვიჟნერის შიფრი არის კეისრის შიფრის ერთ-ერთი ვარიანტი, რომელიც იყენებს სხვადასხვა ბიჯს ტექსტის ყველა ასოსთვის. ბიჯის მნიშვნელობა განისაზღვრება სიტყვა-გასაღების დახმარებით. თუ სიტყვა-გასაღები შევარჩიეთ შემთხვევით, ის, რომ მისი სიგრძე ისეთივე გრძელია როგორც დასაშიფრი  შეტყობინება, მაშინ შედეგი თეორიულად გაუტეხელია.
კოდის გატეხა
კეისრის კოდი შეიძლება გატყდეს ძალიან ადვილად, თუნდ მხოლოდ დაშიფრული ტექსტის საშუალებით შეგვიძლია გამოვყოთ ორი შემთხვევა:
პირველ შემთხვევაში, შესაძლებელია კეისრის შიფრის გატეხვა იმავე ტექნიკით, რასაც ვიყენებთ დაშიფვრა შეცვლის გზის ზოგად შემთხვევაში. ამოცანის გადაწყვეტის პროცესში კრიპტოანალისტისათვის შეუმჩნეველი არ დარჩება ზოგიერთი რეგულარობა ბიჯში, რისგანაც შეძლებს დაადგინოს, რომ გამოყენებული ალორითმი არის კეისრის კოდი.
მეორე შემთხვევაში, შეტევა ხდება პირდაპირი მეთოდით, საკმარისია ვცადოთ ყველა შესაძლო დაშიფვრა, სანამ სასურველს არ ვიპოვით. ფრანგულად attaque par force brute, რომელიც არც თუ ისე ფაქიზი მეთოდია. მარტივი მეთოდით რომ მოვახდინოთ გაშიფვრა, ავიღოთ ტექსტის რაღაც ნაწილი და ჩამოვწეროთ ცხრილში მისი ყველა შესაძლო ბიჯი (იხილეთ ცხრილი). ცხრილში აღებული გვაქვს ფრაგმენტი <tt>GVCTX SKVEQ QI</tt>; სწორი ტექსტი ადვილად გამოჩნდება მეოთხე ხაზზე.
სხვა გზა არის პირდაპირი შეტევა, გავაკეთოთ ანალიზი ასოების გამოჩენის სიხშირეზე: ვადგენთ ასოების სიხშირის გრაფიკს დაშიფრული ტექსტისთვის. მიღებული შედეგების შედარებით ენისთვის დამახასითებელ ასოების გამოჩენის სიხშირულ მონაცემებთჩვენ შეგვიდლია ადვილად აღმოვაჩინოთ ბიჯის მნიშვნელობა. ამ მეთოდს ეწოდება ასოების გამოჩენის სიხშირული ანალიზი. მაგალითად, ინგლისურში ასოები<tt>E</tt> და <tt>T</tt> ყველაზე ხშირად გამოყენებულია, <tt>Q</tt> და <tt>Z</tt> ყველაზე ნაკლებად გამოყენებული ასოებია.
რესურსები ინტერნეტში
კატეგორია:კრიპტოგრაფია
კიკლადები
220px|მინიატიურა|კიკლადის კუნძულები კიკლადი ან ციკლადის კუნძულები (Κυκλάδες- „წრიული“, „წრეზე მდებარე“) — არქიპელაგი  ეგეოსის ზღვის სამხრეთ ნაწილში, საბერძნეთის ტერიტორიის შემადგენლობაში. 200–ზე მეტი კუნძული, რომელიც ქმნის ჩრდილო–დასავლეთიდან სამხრეთ–აღმოსავლეთით წაგრძელებული გირლანდის ფორმას. საერთო ფართობი 2,6 ათასი კმ²­.
ეტიმოლოგია
ბერძნული სიტყვა Κυκλάδες  სიტყვასიტყვით ნიშნავს  „წრიულს“,  „წრეზე მდებარეს“. ასე უწოდებენ არქიპელაგის კუნძულებს იმიტომ, რომ ისინი გარს ეკვრიან კ. დელოსს, რომელიც ძველ ბერძენთა კულტურულ და პოლიტიკურ ყოფა–ცხოვრებაში უზარმაზარ როლს ასრულებდა.
გეოგრაფია
220px|მინიატიურა|მარცხნივ|[[ეგეოსის ზღვა კუნძულების ჯგუფებთან ერთად]] შედარებით დიდი კუნძულებია ნაქსოსი (428 კმ²­), ანდროსი (380 კმ²), ტინოსი, პაროსი, მილოსი, კეა, ამორგოსი, იოსი, კიფსოსი, მიკონოსი, სიროსი, ტირა, სერიფოსი, სიფნოსი, სიკინოსი, ანაფი, კიმოლოსი, ანდიპაროსი, ფოლეოგანდროსი. კუნძულები მატერიკული წარმოშობისაა. ისინი ამოზრდილია წყალის ზედაპირზე წყალქვეშა ფუნდამენტიდან, რომელიც ერთმანეთთან აერთებს ბალკანეთის და მცირე აზიის ნახევარკუნძულებს. შედგება ძირითადად კირქვითა და კრისტალური ქანებით. სიმაღლე 1008 მ.–მდეა (კ. ნაკსოსზე), კუნძულები მილოსი და ტირა არის ვულკანური წარმოშობის. ხშირია მიწისძვრები. ჰავა წარმოადგენს ხმელთაშუა ზღვისპირულს ცხელი მშრალი ზაფხულითა და თბილი, ტენიანი ზამთრით (დაახლოებით 500 მმ. ნალექების რაოდენობით წელიწადში). კლდეებზე გავრცელებულია ბუჩქოვანი მცენარეები, ხეობებში გაშენებულია ვენახები, ციტრუსების პლანტაციები, ზეთისხილის ბაღები, ხორბლისა და სიმინდის ყანები. მოსახლეობა მისდევს მესაქონლეობასა და თევზჭერას. კუნძულები წარმოადგენს რკინის მადნის, ბოქსიტების და სხვა ლითონების მდიდარ საცავს.
ისტორია
ძვ. წ. მე–2 ათასწლეულში კუნძულებზე გავრცელებული იყო მინოსური კულტურის მონათესავე კიკლადური კულტურა.
რესურსები ინტერნეტში
კატეგორია: საბერძნეთის კუნძულები
ალექსანდრე ბარამიძე
ალექსანდრე ბარამიძე (დ. 9 აპრილი [ძვ. სტ. 27 მარტი], 1902, სოფ. ჯუნჯუათი, ოზურგეთის მაზრა ― გ. 30 დეკემბერი, 1994, თბილისი) — ქართველი ლიტერატურათმცოდნე. ფილოლოგიის მეცნიერების დოქტორი (1936), პროფესორი, საქართველოს მეცნიერებათა აკადემიის აკადემიკოსი (1960), მეცნიერების დამსახურებული მოღვაწე (1966).
ბიოგრაფია
ალექსანდრე გიორგის ძე ბარამიძე დაიბადა 1902 წლის 27 მარტს, სოფლის მღვდლის, გიორგი ბარამიძის, ოჯახში. თავდაპირველად ფოთის გიმნაზიაში სწავლობდა, ხოლო 1918-1920 წლებში — ხაშურის გიმნაზიაში. 1920 წელს შევიდა თბილისის სახელმწიფო უნივერსიტეტის სიბრძნისმეტყველების ფაკულტეტის სიტყვიერების განყოფილებაზე, რომელიც 1925 წელს დაამთავრა. 1925-1927 წლებში იქვე გაიარა ასპირანტურა. 1927 წლიდან დაიწყო სამეცნიერო მოღვაწეობა. 1927-1930 წლებში იყო დოცენტი თსუ-ში. 1944-1945 წლებში იყო ფაკულტეტის დეკანი, ხოლო 1945-1949 წლებში — პრორექტორი. 1946 წლის დეკემბერში არჩეულ იქნა საქართველოს მეცნიერებათა აკადემიის წევრ-კორესპონდენტად. 1962-1970 წლებში იყო თსუ-ის ძველი ქართული ლიტერატურის ისტორიის კათედრის გამგე, 1966 წლიდან - საქართველოს მეცნიერებათა აკადემიის შოთა რუსთაველის სახელობის ქართული ლიტერატურის ისტორიის ინსტიტუტის დირექტორი.
მისი კვლევის ობიექტი იყო უპირატესად XI-XVIII საუკუნეების ქართული საერო მწერლობა. მნიშვნელოვანი გამოკვლევები მიუძღვნა შოთა რუსთაველს, ჩახრუხაძეს, შავთელს, თეიმურაზ I-ს, სულხან-საბა ორბელიანს, დავით გურამიშვილს, ბესიკსა და სხვებს. ერთ-ერთმა პირველმა გაარკვია „ამირანდარეჯანიანის“ ორიგინალურობის საკითხი, „რუსუდანიანის“ ლიტერატურული წყაროები. იკვლევდა ქართულ-სპარსულ ლიტერატურულ ურთიერთობებს. წვლილი მიუძღვის „ვისრამიანის“ ქართული თარგმანისა და „შაჰნამეს“ ქართული ვერსიების თავისებურებათა გარკვევაში. დაწერილი აქვს ფუნდამენტური ნაშრომი „ქილილა და დამანას“ ქართული ვერსიების შესახებ. მონოგრაფიული სისრულით გამოირჩევა მისი ნაშრომი „შოთა რუსთველი და მისი პოემა“ (1966). აკადემიკოს კ. კეკელიძესთან ერთად ავტორია ძველი ქართული მწერლობის ისტორიის სრული კურსისა. დაჯილდოებულია ლენინის ორდენით, „საპატიო ნიშნის“ ორდენით და მედლებით. მიღებული აქვს ი. ჯავახიშვილის, კ. კეკელიძისა და ი. ჭავჭავაძის სახელობის პრემიები.
დაკრძალულია დიდუბის პანთეონში. ალექსანდრე ბარამიძის პირადი არქივი დაცულია ხელნაწერთა ეროვნული ცენტრის საარქივო ფონდში. თბილისში არსებობს მისის სახელობის ქუჩა.
სალა (არქიტექტურა)
right|thumb|250px|სალა ჰუაჰინის რკინიგზის სადგურზე. [[ტაილანდი]] სალა (ศาลา), (សាលា), იგივე sala Thai, გამოიყენება, როგორც შეხვედრების ადგილი, დაცულია მზისგან და წვიმისგან. უმეტესწილად ისინი ოთხივე მხრიდან ღიანი არიან ოთხივე მხრიდან. ძირითადად გვხვდება ტაილანდში, ბუდისტური ტაძრების ან ვატების მახლობლად, მაგრამ ასევე შეიძლება სხვა ადგილებშიც იყონ. ადამიანი, რომელიც სალას ააშენებს ტაძარში ან საზოგადოებრივ ადგილას, ზრდის თავის რელოგიურ დამსახურებას. ტაილანდში სალები სხვადასხვა მიზნით გამოიყენება და შესაბამისად, სხვადასხვა დასახელებები აქვთ.
ეტიმოლოგია
სალა დიდი ალბათობით ინდოარიული ენების ფესვების უნდა იყოს. ის ასევე შეიძლება სანსკრიტის „शाला“-დან (IAST: śālā) მოსულიყო, მონათესავე ჰინდის „शाल“-სთან, რაც დარბაზს, დიდ ოთახს ან ფარდულს ნიშნავს. მეორე შეხედულებით კი სიტყვა მოდის ფესვიდან, რომელიც ნიშნავს თივით გადახურულს ან ფარდულს . thumb|250px|ახლად აღდგენილი სალა [[ვატი რაჯბოპიტი|ვატ რაჯბოპიტში, ბანგკოკი.]]
სქოლიო
კატეგორია:ბუდისტური არქიტექტურა
ორდუს პროვინცია
ორდუს პროვინცია (Ordu ili) — პროვინცია (ილი) ჩრდილო-აღმოსავლეთ თურქეთში, შავი ზღვის რეგიონში. ადმინისტრაციული ცენტრი – ქალაქი ორდუ. მოიცავს 19 რაიონს.
გეოგრაფია
პროვინციას ჩრდილოეთით ესაზღვრება შავი ზღვა   აღმოსავლეთით გირესუნის პროვინცია,   სამხრეთით – თოქათისა და სივასის, ხოლო დასავლეთით   სამსუნის  პროვინციები.
მოსახლეობა
მოსახლეობა 890 ათ. ადამიანი (2007), უდიდესი ქალაქებია: ორდუ (112 ათ. ადამიანი, 2000), უნიე. პროვინციაში ცხოვრობენ ქართველი მუსლიმანების ეროვნული უმცირესობა (ჩვენებურები).
კლდისწყაროს წმინდა მარიამის ეკლესია
კლდისწყაროს წმინდა მარიამის ეკლესია — ეკლესია ხაშურის მუნიციპალიტეტის სოფელ კლდისწყაროში. წმ. მარიამის ეკლესია დგას სოფლის სამხრეთ-აღმოსავლეთით. ნახევარწრიული აფსიდს ქვემოთ დაბალი საფეხური გასდევს. დარბაზის ჩრდილოეთ კედელზე ორსაფეხურიანი პილასტრია. პილასტრების ფრაგმენტებია შემორჩენილი დასავლეთ კედლის კუთხეებში.
ლიტერატურა
კატეგორია:ხაშურის მუნიციპალიტეტის ტაძრები კატეგორია:წმინდა მარიამის სახელობის ეკლესიები
Blood on the Dance Floor: HIStory in the Mix
Blood on the Dance Floor: HIStory in the Mix — ამერიკელი მომღერალ მაიკლ ჯექსონის რემიქსული ალბომი, გამოცემული 1997 წელს. ალბომში შეტანილია მუსიკოსის იმ დროისთვის რამდენიმე ახალი სიმღერა და წინა სტუდიურ დისკში, HIStory შემავალი სიმღერის რამდენიმე რემიქსი.
2006 წლისთვის მსოფლიოში გაიყიდა ამ კრებულის 6 მილიონი ასლი.
სქოლიო
კატეგორია:მაიკლ ჯექსონის ალბომები კატეგორია:1997 წლის ალბომები კატეგორია:1997 წლის რემიქსული ალბომები კატეგორია:Epic Records-ის ალბომები
კატეგორია:ალბომები მაიკლ ჯექსონის პროდიუსერობით კატეგორია:ალბომები ბილ ბოტრელის პროდიუსერობით კატეგორია:ალბომები რ. კელის პროდიუსერობით კატეგორია:ალბომები ტედი რაილის პროდიუსერობით
გრივიცა
გრივიცა (Гривица) — სოფელი ბულგარეთში. 2010 წლის მონაცემებით მოსახლეობა შეადგენს 1683 კაცს.
რესურსები ინტერნეტში
კატეგორია:ბულგარეთის სოფლები
Aenictus fuscovarius
Aenictus fuscovarius — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Aenictus-ს გვარიდან. მიეკუთვნება Dorylinae-ს ქვეოჯახს. .
სქოლიო
კატეგორია:Aenictus
Lock Up the Wolves
სიმღერების სია
ყველა სიმღერის ავტორი - რონი ჯეიმზ დიო, გარდა მითითებულისა.
სქოლიო
კატეგორია:1990 წლის ალბომები კატეგორია:დიოს ალბომები
გრაამ გრინი
მინი|გრინის დაბადების ადგილი, [[ბერკჰემსტედი]] მინი|გრინის საფლავი, [[კორსექსი, შვეიცარია]]
ჰენრი გრაამ გრინი (Graham Greene; დ. 2 ოქტომბერი, 1904 — გ. 3 აპრილი, 1991) — ინგლისელი დრამატურგი, სცენარისტი და კრიტიკოსი. მისი ნამუშევრები ეხება თანამედროვე მსოფლიოს მორალურ და პოლიტიკურ თემატიკას. გრინი ცნობილი მისი უნარით ერთმანეთს შეუხმატკბილოს სერიოზული ლიტერატურული მიღწევა და ფართო პოპულარობა.
გრინი სერიოზულად უარყოფდა თავის თავს, როგორც კათოლიკე მწერალს და ამბობდა, რომ იგი იყო მწერალი, რომელიც ასევე იყო კათოლიკე. მიუხედავად ამისა, კათოლიკური რელიგიური თემები მისი ნაწერების უმრავლესობაში დომინირებენ, განსაკუთრებით მის ოთხ მთავარ კათოლიკურ ნოველაში: „ბრაიტონის მთა“, „ძალა და დიდება“, „საქმის გული“ და „რომანის დასასრული“. გრინის რამდენიმე ნამუშევარი, მაგალითად: „კონფიდენციალური აგენტი“, „მესამე კაცი“, „წყნარი ამერიკელი“, „ჩვენი კაცი ჰავანაში“ და „ადამიანური ფაქტორი“ მიუთითებენ მის ინტერესზე საერთაშორისო პოლიტიკასა და შპიონაჟის შესახებ.
რესურსები ინტერნეტში
კატეგორია:ლიტერატურის კრიტიკოსები კატეგორია:ბრიტანელი დრამატურგები კატეგორია:ბრიტანელი მწერლები კატეგორია:ბრიტანელი კრიტიკოსები კატეგორია:ბრიტანელი სცენარისტები კატეგორია:დაბადებული 1904
უტარაკჰანდი
180px|right უტარაკჰანდი (Uttarakhand, ut) (2000-2006 წლებში შტატს ერქვა უტარანჩალი) — ინდოეთის შტატი, შეიქმნა 2000 წელს უტარ-პრადეშის ტერიტორიის ხარჯზე. შტატი ესაზღვრება ტიბეტს და ნეპალს.
რესურსები ინტერნეტში
კატეგორია:ინდოეთის შტატები
ვილჩიტრინი
ვილჩიტრინი (Вълчитрън) — სოფელი ბულგარეთში. 2010 წლის მონაცემებით მოსახლეობა შეადგენს 1035 კაცს.
კატეგორია:ბულგარეთის სოფლები
ასტერიქსის ტური გალიის გარშემო
„ასტერიქსის ტური გალიის გარშემო“ („Le Tour de Gaule d'Astérix“) — რიგით მეხუთე წიგნი ასტერიქსის შესახებ კომიქსების სერიაში. მასში მოთხრობილი ისტორიების ავტორი რენე გოსინია, ხოლო მხატვარი - ალბერ უდერზო. კომიქსი იბეჭდებოდა ჟურნალში Pilote (1963, გამოშვებები 172-213), ხოლო ალბომის სახით გამოიცა 1964 წელს, გამომცემლობის Hachette მიერ.
სიუჟეტის მიხედვით, რომაელების მხრიდან გალების სოფელზე მორიგი წარუმატებელი იერიშის შემდეგ, რომაელები აგებენ დიდ კედელს, რომელმაც გალები თითქოს უნდა მოარიდოს დანარჩენ ტერიტორიებს. მიუხედავად ამისა, ასტერიქსი და ობელიქსი მოივლიან მთელ გალიას და აგროვებენ აქა თუ იქ სტუმრობის არტეფაქტებს, რასაც მოჰყვება რომაელთა დამარცხება.
რესურსები ინტერნეტში
კატეგორია:ასტერიქსის კომიქსები კატეგორია:1965 წლის წიგნები კატეგორია:1965 წლის კომიქსები
კამო (ბოლშევიკი)
thumb|right|200px კამო  (სიმონ არშაკის ძე ტერ-პეტროსიანის პარტიული ფსევდონიმი) (დ. 27 მაისი [ ძვ. სტ. 15 მაისი], 1882, გორი — გ. 14 ივლისი, 1922, თბილისი) — პროფესიონალი რევოლუციონერი. კომპარტიის წევრი 1901 წლიდან.
ბიოგრაფია
დაიბადა ვაჭრის ოჯახში. 1901 წლიდან ავრცელებდა არალეგალურ ლიტერატურას თბილისში, ბაქოში, ბათუმში, ქუთაისში, გორსა და სხვა ქალაქებში. იყო არალეგალური სტამბების ერთ-ერთი ორგანიზატორი. 1903 წლის ნოემბერში დააპატიმრეს, 1904 წლის სექტემბერში ციხიდან გაიქცა. 1905 წელს მონაწილეობდა მუშათა საბრძოლო რაზმების ჩამოყალიბებაში. 1905 წლის დეკემბერში თბილისში სამხედრო ნაწილებთან შეიარაღებული შეტაკების დროს მეთაურობდა მუშათა მებრძოლ რაზმს. დააპატიმრეს და ჩასვეს მეტეხის ციხეში, საიდანაც მოახერხა გაქცევა. 1906 წელს ჩავიდა პეტერბურგში და პირველად შეხვდა ვ. ი. ლენინს. მისი დავალებით გაემგზავრა საზღვარგარეთ რუსეთში იარაღის შემოსატანად. ფულადი სახსრებით პარტიის უზრუნველსაყოფად 1905-1907 წლებში რამდენიმეჯერ მოახდინა მეფის ხაზინის ექსპროპრიაცია. 1907 წლის ნოემბერში ბერლინში დააპატიმრეს. ციხეში ყოფნისას კამო თავს სულით ავადმყოფად ასაღებდა, მაგრამ 1909 წლის ბოლოს მაინც გადასცეს რუსეთის პოლიციას, ჩასვეს მეტეხის ციხეში. 1911 წლის 15 აგვისტოს კამო ციხის საავადმყოფოდან გაიქცა და პარიზში გაემგზავრა, სადაც ვ. ი. ლენინის დავალებით მოაგვარა რუსეთში პარტიული ლიტერატურის შემოტანის საქმე. 1912 წელს რუსეთში დაბრუნდა. დააპატიმრეს და სასიკვდილო განაჩენი გამოუტანეს, რაც 1913 წელს, ამნისტიით, 20 წლის კატორღით შეუცვალეს. 1917 წლის მარტში გაათავისუფლეს. 1919 წლის ზაფხულში, ლენინის დავალებით, კამომ მტრის ზურგში ჩამოაყალიბა პარტიზანული რაზმი, რომელიც იბრძოდა კურსკსა და ორიოლთან, შემდეგ კი გენერალ დენიკინის ჯარების ზურგში სამხრეთ ფრონტზე. ასტრახანის გავლით კამომ მეთევზეთა ნავით ბაქოში ჩაიტანა იარაღი და ფული იატაკქვეშა პარტიის ორგანიზაციისა და ჩრდილოეთ კავკასიის პარტიზანებისათვის. 1920 წლის იანვარში თბილისში დააპატიმრეს და ქალაქიდან გაასახლეს. 1920 წელის აპრილში მონაწილეობდა ბაქოში საბჭოთა ხელისუფლების დასამყარებლად შეიარაღებული აჯანყების მომზადებაში. 1920 წლის მაისიდან სწავლობდა მოსკოვის სამხედრო აკადემიაში. 1921 წელს მუშაობდა საგარეო ვაჭრობის სისტემაში.
1922 წელს თბილისში დაიღუპა - ველოსიპედით მიმავალი ავტომობილს შეეჯახა. ერთ-ერთი გავრცელებული ვერსიის თანახმად, კამოს სიკვდილი შემთხვევითი არ ყოფილა და ის სტალინის ბრძანებით იქნა მოკლული.
სქოლიო
კატეგორია:ბოლშევიკები კატეგორია:ათეისტები კატეგორია:დაბადებული 27 მაისი კატეგორია:დაბადებული 1882 კატეგორია:გარდაცვლილი 14 ივლისი კატეგორია:გარდაცვლილი 1922 კატეგორია:გორში დაბადებულები
Parade of the Athletes
Parade of the Athletes — ტიესტოს კკრებული, რომელიც შედგენილია მისი 2004 წლის ზამთრის ოლიმპიური თამაშების გახსნის ცერემონიიდან, რომელიც გაიმართა ათენში, საბერძნეთი, 13 აგვისტოს. ტიესტო იყო პირველი დიჯეი, რომელმაც ასეთ ღონისძიებაზე სეტი შეასრულა. ალბომი შედგება 8 კომპოზიციისგან, რომლებიც სპეციალურად ამ ცერემონიისთვის შეიქმნა. აქედან 4 ამ დროისთვის უკვე ნაცნობი სინგლებისგან (Traffic, Lethal Industry, Adagio for Strings და Forever Today) იქნა შედგენილი.
სქოლიო
კატეგორია:ტიესტოს კომპილაციური ალბომები კატეგორია:2004 წლის კომპილაციური ალბომები
უტარ-პრადეში
180px|მინი|უტარ-პრადეში ინდოეთის რუკაზე უტარ-პრადეში  (Uttar Pradesh, up) — შტატი ინდოეთის ჩრდილოეთში. ადრე მოგოლთა იმპერიის ცენტრი იყო. აქ მოხდა ინდოელთა აჯანყება 1857 წელს ინგლისური მმართველობის წინააღმდეგ. 1877 წელს გაერთიანდა ოუდჰისა და აგრას რაიონები, რომელსაც 1902 წელს ეწოდა გაერთიანებული პროვინცია, ხოლო 1950 - უტარ-პრადეშის შტატი. ყველაზე ხალხმრავალი შტატია ინდოეთში. აქ მდებარეობს ჰიმალაის პიკი ნანდა-დევი 7.817 მ.
სქოლიო
კატეგორია:ინდოეთის შტატები
ჩანდიგარჰი
180px|thumb|right|ჩანდიგარჰი ინდოეთის რუკაზე ჩანდიგარჰი  (Chandigarh, ch; პუნჯაბი: ਚੰਡੀਗੜ੍ਹ, ჰინდი: चंडीगढ़) — ინდოეთის მოკავშირე ტერიტორია, ასევე ქალაქი, რომელიც ორი შტატის პუნჯაბისა და ჰარიანას დედაქალაქის მოვალეობას ასრულებს, თუმცა არც ერთ მათგანს არ ეკუთვნის. ფედერალურ დაქვემდებარებაშია. 1986 წელს პუნჯაბის დაქვემდებარებაში უნდა გადასულიყო, თუმცა გადაწყვეტილება შეჩერებულ იქნა პუნჯაბსა და ჰარიანას შორის ტერიტორიული შეთანხმების მიღწევამდე.
სტატისტიკა
კატეგორია:ინდოეთის მოკავშირე ტერიტორიები
ლიმასოლი
ლიმასოლი, ლემესოსი — ქალაქი კვიპროსის რესპუბლიკის სამხრეთ ნაწილში. ლიმასოლის ოლქის ადმინისტრაციული ცენტრი. მოსახლეობა101 ათასი კაცი (2011). ნავსადგური ხმელთაშუა ზღვის სანაპიროზე. ღვინისა და კონიაკის წარმოების მთავარი ცენტრი. ქალაქში განვითარებულია საფეიქრო მრეწველობა, ცემენტის წარმოება.
ლიტერატურა
კატეგორია:კვიპროსის ქალაქები
ევრობასკეტი 2011 ჯგუფი D
ჯგუფი D — ევრობასკეტი 2011-ის მეოთხე ჯგუფი, სადაც მატჩები გაიმართა 2011 წლის 31 აგვისტოდან - 5 სექტემბრის ჩათვლით. ჯგუფის ყველა თამაში ჩატარდა შვიტურიო არენაზე ქალაქ კლაიპედაში, ლიეტუვა.
ჯგუფში წარმოდგენილნი იყვნენ ბულგარეთის, საქართველოს, რუსეთის, უკრაინის, ბელგიის და სლოვენიის ნაკრებები. სამი საუკეთესო ნაკრები გადავიდა მეორე რაუნდში.
რესურსები ინტერნეტში
კატეგორია:ევრობასკეტი 2011
ვანაძორი
ქალაქის წინა სახელია ყარაქილისი (თურქულად "შავი ეკლესია"). 1935 წელს სერგეი კიროვის გარდაცვალების შემდეგ მის პატივსაცემად ეწოდა კიროვაკანი. ქალაქმა თანამედროვე სახელწოდება მიიღო 1993 წელს. ვანაძორში მდებარეობს ოვანეს თუმანიანის სახელობის სახელმწიფო პედაგოგიური ინსტიტუტი, ერევნის არქიტექტურის უნივერსიტეტის ფილიალი, სახელმწიფო აგრარული აკადემია, ჰოვანეს აბელიანის სახელობის დრამატული თეატრი და თოჯინების თეატრი.
რესურსები ინტერნეტში
კატეგორია:სომხეთის ქალაქები
ალექსანდროვკა
ალექსანდროვკა — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში (ბაღმარანის თემი), მდინარე კელასურის მარცხენა ნაპირზე. ზღვის დონიდან 380 მ, შავი ზღვიდან 10 კმ, მაჭარიდან 15 კმ. 2008 წლიდან ოკუპირებულია რუსეთის ფედერაციის მიერ
სქოლიო
კატეგორია:ბაღმარანის თემის სოფლები
ჩატისგარჰი
180px|right ჩხატისგარჰი  (Chhattisgarh, cg) — შტატი ცენტრალურ ინდოეთში. 2000 წელს იგი გამოეყო მადჰია-პრადეშის შტატს.
კატეგორია:ინდოეთის შტატები
ლეხი
ლეხი (Lech) — მდინარე ავსტრიასა და გერმანიაში. დუნაის მარჯვენა შენაკადი. სიგრძე 264 კმ, აუზის ფართობი 4,126 კმ². სათავე აქვს ლეხტალის ალპების ჩრდილოეთ-დასავლეთ ფერდობზე. ზემო დინებაში მიედინება ავსტრიის ტერიტორიაზე ღრმა და ვიწრო ხეობაში, მოქცეულია ალგეისა და ლეხტალის ალპებს შორის. გერმანიაში შემოსვლისას კვეთს შვაბია-ბავარიის პლატოს. შუა დინებაში მდინარის ნაპირებზე გაშენებულია ქალაქი ლანდსბერგი, ხოლო ქვემო დინებაში — ქალაქი აუგსბურგია. ხე-ტყის დაცურება.
278 წელს რომის იმპერატორმა პრობუსმა მდინარის სიახლოვეს ბრძოლაში დაამარცხა ბურგუნდები და ვანდალები, რომლებიც თავს ესხმოდნენ რომის პროვინცია რეციას. 995 წლის აგვისტოში აუგსბურგის სიახლოვეს გერმანიის მეფემ ოტო I-მა ეგრეთ წოდებულ ლეხის ბრძოლაში გაანადგურა ნომადები-უნგრელები. 1632 წლის აპრილში რაინის ბრძოლაში შვედეთის მეფემ გუსტავ II ადოლფმა დაამარცხა და სასიკვდილოდ დაჭრა იოჰან ცარკლას ტილი.
რესურსები ინტერნეტში
კატეგორია:ავსტრიის მდინარეები კატეგორია:გერმანიის მდინარეები
Aenictus gibbosus
Aenictus gibbosus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Aenictus-ს გვარიდან. მიეკუთვნება Dorylinae-ს ქვეოჯახს. .
სქოლიო
კატეგორია:Aenictus
არამ ავაგიანი
ბიოგრაფია
არამ ავაგიანი დაიბადა 1991 წლის 18 იანვარს ერევანში. კრივში ვარჯიში აქტიურად დაიწყო 10 წლის ასაკში. მისი პირველი მწვრთნელი მამა იყო. თავდაპირველად ვარჯიშებს დიდი ენთუზიაზმით არ ესწრებოდა. „თავიდან კრივი არ მიყვარდა. სამ თვეზეც არ იყო გასული, მინდოდა წასვლა. მახსოვს, რვა თვის შემდეგ მოვიგე პირველი ტურნირი, მხოლოდ ამის შემდეგ დავიწყე სპორტის ამ სახეობის შეყვარება“. მან ვარჯიში სომხეთის სპორტული კავშირის კრივის კლუბში დაიწყო. მისი მწვრთნელი იყო კარენ აღამალიანი. სკოლის დამთავრების შემდეგ ჩაირიცხა YFKPI-ს კრივის ფაკულტეტზე, შემდეგ განაგრძო მაგისტრატურა რუსულ-სომხურ უნივერსიტეტში, სადაც საერთაშორისო ურთიერთობების სწავლა დაიწყო.
სამოყვარულო კარიერა
2008 წელს მექსიკაში გამართულ ახალგაზრდულ მსოფლიო ჩემპიონატზე იასპარეზა. ერთი წლის შემდეგ მან მონაწილეობა მიიღო ევროპის ახალგაზრდულ ჩემპიონატში, რომელიც გაიმართა პოლონეთში.
ზრდასრულთა ჩემპიონატზე პირველად 2010 წელს იასპარეზა. 2012 წელს კალინინგრადის ახალგაზრდულ ჩემპიონატზე ვერცხლის მედალი მოიპოვა. ფინალში წააგო რუს მოკრივე ვლადიმერ ნიკიტინთან. მან ლონდონის ოლიმპიური თამაშების შესარჩევი ეტაპის გავლა სცადა, მაგრამ არ გამოუვიდა. შესარჩევი ეტაპი ტრაპიზონში გაიმართა, სადაც უკრაინელ პაველ იშენკოსთან დამარცხდა.
2013 წელს მან მონაწილეობა მიიღო კრივში ევროპის ჩემპიონატში, რომელიც გაიმართა მინსკში. იქ მან ბრინჯაოს მედალი მოიპოვა, რომელიც მსუბუქ წონით კატეგორიაში მოიპოვა. ნახევარფინალში წააგო უკრაინელ მოკრივე ნიკოლაი ბუცენკოსთან. კრივში მსოფლიო ჩემპიონატის დროს, რომელიც ალმა-ათაში გაიმართა, ის 1/8 ფინალში გავიდა, სადაც კუბელ ოლიმპიურ ჩემპიონ რობეს რამირესთან დამარცხდა. 2013-2014 წლებში მონაწილეობდა ნახევრად პროფესიონალური WSB ლიგის ბრძოლებში, სადაც წარმოადგენდა „უკრაინის ატამანის“ გუნდს.
2015 წელს კრივში ევროპის ჩემპიონატზე, რომელიც სამოკოვში გაიმართა, ნახევარფინალში წააგო ბრიტანელ კაის აშფაკთან. ამავე წელს მან მონაწილეობა მიიღო დოჰაში გამართულ კრივის მსოფლიო ჩემპიონატზე და ბაქოში გამართულ პირვე; ევროპულ თამაშებში, მაგრამ მედლის მოპოვება ვერ მოახერხა. სამსუნში გამართულ 2016 წლის ოლიმპიურ საკვალიფიკაციო ტურნირზე მან მესამე ადგილი დაიკავა და რიო-დე-ჟანეიროში გასამართ ოლიმპიურ თამაშებზე მონაწილეობის შესაძლებლობა მიიღო. თამაშების დროს მან წარმატებით დაძლია მსუბუქ წონით კატეგორიაში წინასაკვალიფიკაციო ეტაპი, დაამარცხა იაპონელი არას მორისაკა, მაგრამ 1/16 ფინალში ირლანდიელ მაიკლ კონლანთან 0:3 დამარცხდა.
ძირითადი ანგარიშები
ძირითადი ანგარიშები არის ისეთი ანგარიშები, რომლისგანაც ყალიბდება ბუღალტრული ბალანსი. თავად სიტყვა გვამცნობს, რომ ეს ანგარიშები არის არსებითი, რომლისაგანაც შედგება საწარმო ან ორგანიზაცია, რადგან ისინი აქტიურად მონაწილეობენ მიმდინარე პროცესებში და წარმოადგენენ ფირმის,ან ორგანიზაციის საკუთრებას. იგი იყოფა ოთხ ძირითად ჯუფად:
ინფორმაციულ ანგარიშებზე აისახება ფულად–მატერიალური საშუალებები. ისინი, რომელიც შეიძლება დავითვალოთ, გავზომოთ, ავწონოთ და ა.შ., როგორიცაა მასალები, მცირეფასიანი და სწრაფცვეთადი საგნები, მზა პროდუქცია და სხვა. ეს ანგარიშები აქტიური ანგარიშები არიან.
ფონდების ანგარიშების ამსახველია ქონების და სოციალური დანიშნულების ფონდები, როგორიცაა საწესდებო ფონდები და სპეციალური ფონდები. ისინი მიუთითებენ საწარმოს საკუთარი საშუალების წარმომქმნელ წყაროებზე: დამფუძვნებელთა მიერ ქონების შემოტანაზე ორგანიზაციაში, მიღებული მოგების სხვადასხვა სპეციალური დანიშნულებით გამოყოფაზე და სხვა. ეს პასიური ანგარიშია.
ანგარიშწორებათა ანგარიშები ასახავენ ორგანიზაციის ნებისმიერი სახის ფინანსურ ურთიერთობას,როგორიცაა ბიუჯეტთან, დაზღვევის ორგანოებთან, ანგარიშვალდებულ პირებთან, თანამშრომელთა ხელფასი, ბანკებთან და სხვა დებიტორებთან და კრედიტორებთან. ისინი წარმადგნენენ პასიურ ანგარიშებს.
საოპერაციო ანგარიშებია ის ანგარიშები, რომელზეც აისახება გარკვეული სამეურნეო ოპერაციები და მათი შედეგები. ამ ანგარიშებს საკალკულაციო ანგარიშებს უწოდებენ, რადგან აქ თავს იყრის წარმოებაზე გაწეული ხარჯები და მათი გადანაწილება სხვადასხვა მიმართულებით, დანიშნულებისამებრ.
კატეგორია:ფინანსები
მონტე-კარლო
მონტე-კარლო (Monte Carlo) — მონაკოს ერთ-ერთი რაიონი, რომელიც შეცდომით მიაჩნიათ როგორც ქალაქი და ხშირად მონაკოს დედაქალაქი.
მონტე-კარლო ცნობილია კაზინოებითა და აზარტული თამაშებით. მუდმივი მოსახლეობა დაახლოებით 15 000 ადამიანია. მონტე-კარლო მოიცავს არა მარტო საკუთარ ტერიტორიას, სადაც განთავსებულია ცნობილი სამორინე „Le Grand Casino“, არამედ სენტ-მიშელისა და სენტ-რომანის გარკვეულ ტერიტორიას.
ისტორია
ქალაქი დაარსდა 1866 წელს. მონტე-კარლო მომდინარეობს იტალიური სიტყვიდან, რაც „ჩარლზის მთას“ ნიშნავს. მთას, რომელზეც რაიონია გაშენებული, სახელი პრინც ჩარლზ III-ის პატივსაცემად ეწოდა.
კულტურა
მონტე-კარლო ბევრ ფილმსა თუ სატელევიზიო სერიალში ფიგურირებს. მაგალითად 1930 წელს გადაღებული ამერიკული ფილმი „მონტე-კარლო“.
სპორტი
მონტე-კარლოშია მონაკოს წრის უდიდესი ნაწილი, რომელზედაც იმართება ფორმულა 1-ის რბოლები მონაკოს გრანპრის განმავლობაში. მონტე-კარლო ასევე მასპინძლობს მსოფლიო ჩემპიონატებს ბოქსში, ევროპული პოკერტურის ფინალს და მსოფლიოს ნარდის ჩემპიონატს. აგრეთვე მოდის ჩვენებებს და სხვა მოვლენებს.
გალერეა
მინი|800პქ|center|Panorama|მონტე-კარლოს პანორამა სამეფო სასახლიდან
სქოლიო
კატეგორია:მონაკო კატეგორია:მონაკოს ქალაქები
ინფლაცია
მინი|380px|ინფლაციის დონე [[საერთაშორისო სავალუტო ფონდის წევრ ქვეყნებში, 2022 წელი]] ინფლაცია — ეკონომიკაში ფასთა საერთო დონის ზრდა საბაზო მსყიდველობითუნარიანობის დონესთან შედარებით. ინფლაცია ასევე მოიაზრება, როგორც ფულის მსყიდველობითუნარიანობის კლება. ეკონომიკის ზოგიერთ მოდელში, ის ექვივალენტურია მოთხოვნის ვარდნის, ან ფულის მიწოდების ზრდის. ინფლაცია დეფლაციის ანტონიმია.
ზოგიერთ კონტექსტში სიტყვა „ინფლაცია“ გამოიყენება ფულის მიწოდების ზრდის მნიშვნელობით, რასაც ზოგჯერ განიხილავენ, როგორც ფასთა ზრდის მიზეზს. ზოგიერთი ეკონომისტი კვლავაც ამ განსაზღვრებას ამჯობინებს. ასე მაგალითად, 1920-იანი წლების აშშ-ის ეკონომიკის ზოგიერთი ანალიტიკოსი მიუთითებს ინფლაციაზე, მიუხედავად იმისა, რომ ფასები იმ პერიოდში არ იზრდებოდა. ამ სტატიაში „ინფლაცია“ განხილულია მისი ტრადიციული მნიშვნელობით.
დაკავშირებული ტერმინებია: დისინფლაცია — ინფლაციის დონის შემცირება, ან ეფექტი, რომელიც ამცირებს ინფლაციურ ზეწოლას, დეფლაცია — ფასთა საერთო დონის ვარდნა, რეფლაცია — დეფლაციის რევერსისთვის სტიმულის გამოყენება, ჰიპერინფლაცია — სწრაფი ინფლაცია წონასწორობისკენ ტენდენციის გარეშე. ინფლაციის დაბალი დონე (0-2%) ხშირად გაიგივებულია „ფასთა სტაბილურობასთან“, და მრავალი ცენტრალური ბანკი ოფიციალურად ან არაოფიციალურად მისდევს ინფლაციურ პოლიტიკას, რათა დაცულ იქნას გარკვეული სასურველი ზედა და ქვედა ზღვარი.
ლიტერატურა
კატეგორია:მაკროეკონომიკა კატეგორია:მონეტარული პოლიტიკა კატეგორია:ფული
მალავის ტბის ეროვნული პარკი
მალავის ტბის ეროვნული პარკი — ეროვნული პარკი მალავიში. მდებარეობს მალავის ტბის სამხრეთ კიდესთან. ის ერთადერთი პარკია ამ ქვეყანაში, რომელიც თევზებისა და წყლის სხვა ბინადართა დასაცავად შეიქმნა. ეროვნული პარკი ხმელეთის გარკვეულ ნაწილსაც მოიცავს, რომელსაც ძირითადად ტბაში მდებარე კუნძულები შეადგენს, სადაც გავრცელებულია ცხოველები, მაგალითად პავიანები, ასევე 800 წლოვანი ბაობაბის ხე, რომლის ქვეშაც როგორც ამბობენ დეივიდ ლივინგსტონი ქადაგებდა ხოლმე და ესაუბრებოდა სხვა მისიონერებს. პარკის ტერიტორიაზე ასევე მდებარეობს ხუთი ადრეული მისიონერის საფლავი. პარკში არსებული თევზის მრავალი ენდემური სახეობა მნიშვნელოვანია ევოლუციის შესწავლისას.
1984 წლიდან, პარკი შესულია იუნესკოს მსოფლიო მემკვიდრეობის ძეგლთა სიაში.
რესურსები ინტერნეტში
კატეგორია:მალავის გეოგრაფია კატეგორია:მსოფლიო მემკვიდრეობის ძეგლები მალავიში
ჯონ დიქსონ კარი
ჯონ დიქსონ კარი (John Dickson Carr; დ. 30 ნოემბერი,  1906, იუნიონტაუნი, პენსილვანია,    აშშ  — გ.  27 თებერვალი, 1977, აშშ ) — წარმოშობით შოტლანდიელი ამერიკელი მწერალი. წერდა ფსევდონიმებით: კარტერ დიქსონი, კარ დიქსონი და როჯერ ფეიბერნი.
დაიბადა 1906 წლის 30 ნოემბერს, იუნიონტაუნში, პენსილვანიის შტატში, წარმატებული იურისტისა და პოლიტიკოსის ოჯახში. 21 წლის ასაკში პარიზში გაემგზავრა და სორბონის უნივერსიტეტში ჩაირიცხა. იქვე დაწერა თავისი პირველი დეტექტივი. 1931 წელს კარმა ინგლისელ კლარისა კლევისსზე იქორწინა და ინგლისში დაფუძნდა.
1936 წელს კარი დეტექტიურ კლუბში გაწევრიანდა. რამდენიმე წლის განმავლობაში BBC-ზე პროგრამა „სიკვდილთან პაემნის“ ავტორი იყო. ეს პროგრამა შემდგომში ბევრი ცნობილი სერიალის საფუძვლად იქცა.
მეორე მსოფლიო ომის დროს კარი, რადიოში პროპაგანდის განყოფილებაში მუშაობდა, 1948 წელს კი მცირე ხნით ამერიკაში დასახლდა. ინგლისში ისევ საქმემ დააბრუნა, მას ერგო პატივი არტურ კონან დოილის ბიოგრაფია დაეწერა, რომელიც 1949 წელს გამოიცა.
გასული საუკუნის 60-იან წლებში კარი მაროკოში ცხოვრობდა, მერე კი ისევ აშშ-ში გაემგზავრა. იქვე გარდაიცვალა 1977 წლის 27 თებერვალს.
სქოლიო
კატეგორია:ამერიკელი მწერლები კატეგორია:დეტექტიური ჟანრის მწერლები კატეგორია:ამერიკელი ისტორიული რომანისტები კატეგორია:XX საუკუნის ამერიკელი რომანისტები კატეგორია:ფილადელფიელი მწერლები კატეგორია:XX საუკუნის ამერიკელი მამაკაცი მწერლები კატეგორია:პენსილვანიელი რომანისტები
ბრესტოვიცა (პლოვდივის ოლქი)
ბრესტოვიცა (Брестовица) — სოფელი ბულგარეთში. 2010 წლის მონაცემებით მოსახლეობა შეადგენს 3429 კაცს.
კატეგორია:ბულგარეთის სოფლები
1904
ლიტერატურა
*
ჯადოქრის პირველი წესი
„ჯადოქრის პირველი წესი“ (Wizard's First Rule) — ტერი გუდკაინდის რომანი ეპიკური ფენტეზის ჟანრში. ციკლ „ჭეშმარიტების მახვილის“ პირველი წიგნი.
ჯადოქრის პირველი წესი
ჯადოქრის პირველი წესი მდგომარეობს შემდეგში: ადამიანები სულელები არიან და მათ შეუძლიათ ტყუილის დაჯერება, რადგან სურთ, რომ იგი სიმართლე იყოს, ან იმიტომ, რომ ეშინიათ სიმართლის ცოდნის.
სიუჟეტი
რიჩარდ საიფერი, ტყის გზამკვლევი ვესტლანდიიდან, ცდილობს მოიპოვოს ინფორმაცია მამამისის სასტიკი მკვლელობის შესახებ. იგი ტყეში ხვდება გოგონას, რომელსაც კვოდი მისდევს. ის მას მათ ჩამოშორებაში ეხმარება. რიჩარდი გაეცნობა გოგონას, რომელსაც კალან ამნელი ჰქვია. კალანი მას უყვება, რომ საზღვრის გავლით შუამიწეთიდან მოვიდა, კვოდი კი მის დასაჭერად დარკენ რალმა გამოგზავნა. კალანთან ერთად რიჩარდი შინ მიდის და აღმოაჩენს, რომ იქ ვიღაც არის ჩასაფრებული, მას კალანი თავის საუკეთესო მეგობართან, ზედთან მიჰყავს.
გზაში კალანი მას უყვება, თუ რატომ და როგორ წარმოიქმნა საზღვრები. დიდი ხნის წინათ, არსებობდა თავისუფალი დამოუკიდებელი სამეფოების ორი კავშირი — შუამიწეთი და დაჰარა. დაჰარას მართავდა ხარბი და სასტიკი პანიზ რალი, რომელსაც მთელი დაჰარის შუამიწეთთან გაერთიანება და ერთპიროვნული მართვა სურდა. გაჩაღდა ომი, რომელიც მრავალი წლის განმავლობაში მიმდინარეობდა. ათასობით ადამიანი დაეცა ბრძოლებში, მაგრამ კიდევ უფრო მეტის სიცოცხლე იმსხვერპლა მაგიამ. მაგრამ დიდმა ჯადოქარმა შეძლო რალის შეჩერება. მან შექმნა საზღვრები, რომლებიც მიწისქვეშეთის ნაწილია. საზღვრებმა ერთმანეთისგან გამოჰყო დაჰარა, შუამიწეთი და ვესტლანდია (ქვეყანა მაგიის გარეშე). ამის შემდეგ დიდ ჯადოქარს უთანხმოება მოუვიდა შუამიწეთის საბჭოსთან და გაქრა, ამჟამად არავინ იცის რა ჰქვია მას ან როგორ გამოიყურება. კალანმა ასევე უამბო, რომ ახლა ომი კვლავ დაიწყო, რადგან საზღვარი დაჰარასა და შუამიწეთს შორის გაქრა, თვითონ კალანი კი დიდი ჯადოქრის მოსაძებნად გამოგზავნეს.
ჯერ კიდევ დილით, რიჩარდს მისთვის უცნობმა მცენარემ უკბინა ხელზე და იმ დროისთვის, როდესაც იგი ზედთან მივიდა, მას სიცხე ჰქონდა, მაგრამ ზედმა იგი განკურნა. ზედთან გაცნობისას, კალანმა მას უთხრა, რომ დარკენ რალმა თამაშში ორდენის ზარდახშები შეიყვანა. რიჩარდმა ყველაფერი იცოდა ზარდახშების შესახებ, რადგან პატარაობაში მამამისმა მას მისთვის უცნობი საიდუმლო წიგნის — „დათვლილი ჩრდილების წიგნის“ (რომელიც ორდენის ზარდახშების მოხმარების ინსტრუქციას წარმოადგენდა) სწავლა აიძულა, რის შემდეგაც მათ წიგნი დაწვეს. რიჩარდი სთხოვს ზედს, რომ დაეხმაროს კალანს დიდი ჯადოქრის მოძებნაში და ზედი აღიარებს, რომ სწორედ თვითონაა დიდი ჯადოქარი. ზედს ესმის, რომ კალანი დედა-აღმსარებელია, მაგრამ კალანი თხოვს მას, რომ არაფერი უთხრას რიჩარდს, რადგან ეშინია, რომ ამით მის მეგობრობას დაკარგავს.
კალანი თხოვს ზედს, დაასახელოს ჭეშმარიტების მაძიებელი, რომელმაც უნდა დაამარცხოს დარკენ რალი. ზედი მაძიებლად რიჩარდს ასახელებს და მას ჭეშმარიტების მახვილს გადასცემს. რიჩარდი პირველად ეხება მახვილის მაგიას და სწავლობს თავისი მრისხანების დამორჩილებას. რიჩარდი ხვდება, რომ დარკენ რალი მასზე ნადირობს იმიტომ, რომ მან როგორღაც გაიგო, რომ დათვლილი ჩრდილების წიგნი რიჩარდს აქვს, ეს წიგნი კი რალს სჭირდება, რათა მისთვის სასურველი ზარდახშა გახსნას. რალმა რიჩარდს სათვალთვალო ღრუბელი მიაბა, რათა ყოველთვის სცოდნოდა მისი ადგილმდებარეობა.
თავიდან რიჩარდი დაბნეული იყო უეცრად თავდატეხილი პასუხისმგებლობის გამო, მაგრამ მოგვიანებით იგი წყვეტს, დაეხმაროს შუამიწეთს. მათ ესმით, რომ რალს მხოლოდ ორი ზარდახშა აქვს, ამიტომ გადაწყვეტენ, მესამეს პირველებმა დაეპატრონონ, რადგან ამ შემთხვევაში არ მოუწევთ დარკენ რალთან შებრძოლება. საზღვრის გადასალახად ისინი მიდიან გრძნეულ ედისთან, რომელმაც იცის, ეს როგორც უნდა გაკეთდეს. გზაში მათ ეხმარება მეგობარი და საზღვრის მთავარი მცველი ჩეიზი. მოგვიანებით მათ თავს ესხმიან გულის მწევრები, რის შედეგადაც ჩეიზი და ზედი ძლიერ ზარალდებიან. ამიტომ რიჩარდი და კალანი საზღვრის გადასალახად მარტონი მიდიან, ჩეიზს და ზედს კი ედის უტოვებენ გამოსაჯანმრთელებლად. ედი რიჩარდს ღამის ქვას აძლევს, რომელიც მათ საზღვრის გადალახვაში უნდა დაეხმაროს. როგორც აღმოჩნდება, ღამის ქვა იხმობს ადამიან-ჩრდილებს. მათგან თავის დაღწევისას რიჩარდი და კალანი ერთმანეთს კარგავენ. მაგრამ რიჩარდი კალანს პოულობს სწორედ იმ მომენტში, როდესაც მას თავს ესხმის კვოდის უკანასკნელი წევრი. რიჩარდი მას ჭეშმარიტების მახვილის მეშვეობით კლავს, რის გამოც აუტანელ ტკივილს გრძნობს — ასეთია მახვილის მოქმედება მკვლელობის შემდეგ. ამის შემდეგ ისინი მშვიდობიანად გადადიან საზღვარს.
სერიალი
2008 წლის მაისში ტელეარხ ABC-ისა და კომპანია Disney-ის ძალისხმევით დაიწყო სერიალის გადაღებები წიგნის მიხედვით. მთავარ როლებში: ბრიჯიტ რეგანი, კრეიგ ჰორნერი. იდეის ავტორი: სემ რეიმი. აღმასრულებელი პროდიუსერები: ჯოშუა დონენი, ნედ ნალი, სემ რეიმი, ჯონ შიბანი, რობერტ ტაპერტი, ბარი შკოლნიკი. სცენარისტები: ჯონ შიბანი, ტერი გუდკაინდი. სერიალის პრემიერა გაიმართა 2008 წლის 1 ნეომბერს. სულ გადაიღეს 2 სეზონი (თითოეულში 22 სერია), რის შემდეგაც სერიალის წარმოება შეწყდა.